เอชพีส่งโน้ตบุ๊คลุยตลาดอีก 3 รุ่น
เอชพี ตอกย้ำ 3 กลยุทธ์หลัก บุกตลาดโน้ตบุ๊ก ล่าสุดส่ง 3 รุ่นเด่นเข้าประกวด
23 ก.พ. 2553

เอชพี ตอกย้ำ 3 กลยุทธ์หลัก บุกตลาดโน้ตบุ๊ก ล่าสุดส่ง 3 รุ่นเด่นเข้าประกวด
นายพงศ์ธวัช พิเชฐเลอมานวงศ์ ผู้จัดการกลุ่มผลิตภัณฑ์และการตลาด กลุ่มธุรกิจเพอซันนอลซิสเต็มส์ บริษัท ฮิวเล็ตต์-แพคการ์ด ประเทศไทย (เอชพี) เปิดเผยว่า เอชพียังคงใช้ 3 กลยุทธ์หลักเพื่อตอกย้ำจุดแข็ง ประกอบด้วย 1.เน้นสินค้าครบทุกกลุ่ม ทุกระดับราคา 2.สร้างประสบการณ์การใช้งานให้กับลูกค้า และ3.ใช้การตลาดออนไลน์ที่จะเข้าถึงกลุ่มเป้าหมายได้โดยตรง ในการรักษาส่วนแบ่งตลาดและสร้างมาร์เก็ตแชร์ในปีนี้ จากการสำรวจของไอบีซี 3 ไตรมาสแรกเมื่อปีที่ผ่านมา เอชพีมีส่วนแบ่งตลาด 31% 
ทั้งนี้ เอชพีคาดว่าตลาดรวมจะมีแนวโน้มที่ดีขึ้นเพราะเศรษฐกิจเริ่มฟื้นตัว ประกอบกับมีการเปิดตัวระบบปฏิบัติการใหม่ และเปิดตัวชิพประมวลผลตัวใหม่ ทำให้ตลาดคึกคักมากขึ้น
พร้อมกันนี้ เอชพีได้เปิดตัวผลิตภัณฑ์โน้ตบุ๊กใหม่ 3 รุ่น ได้แก่ HP Touch Smart TM2 หน้าจอแบบสัมผัส หมุนได้ ราคา 39,900 บาท Mini Notebook HP Mini 210 ราคา 9,990 บาท เป็นครั้งแรกที่เอชพีลดราคาลงมาต่ำกว่า 1 หมื่นบาท และรุ่น Mini Notebook HP Mini 5102 ราคา 19,990 บาท